als_Latn dik_Latn sag_Latn
Me Zaevin as nuk jam takuar e as dëgjuar, edhe pse pritja që të ma urojë fitoren. Por, u tregua se nuk ka forcë për këtë. Në të kaluarën, normalisht, kohë pas kohe kur ka pasur nevojë jemi takuar apo dëgjuar përmes telefonit, përfshirë edhe ditën e shtunë para zgjedhjeve kur Oliver Spasovski fillimisht e kërkoi Nikolla Todorovin, pas çka edhe ne u dëgjuam që të këmbejmë të dhëna në drejtim të evitimit të parregullsive- deklaroi lideri i VMRO DPMNE-së në profilin e tij në Facebook, pas deklaratës së Zaevit sot në Manastir se me Gruevskin nuk kanë nxjerrë armë njëri ndaj tjetrit, por se ulen dhe bisedojnë për të ardhmen e Maqedonisë.
Sipas Gruevskit, Zaev bën përpjekje maksimale që ta vazhdoj krizën politike në Maqedoni.
“Sipas përzgjedhjet së qytetarëve të Maqedonisë dhe konfirmimit ndërkombëtar për atë se zgjedhjet kanë kaluar sipas kërkesave dhe kanë qenë demokratike, unë në këtë periudhë jam i fokusuar në formimin e qeverisë së re me qëllim të realizimit të programit për përmirësimin e jetës së qytetarëve të Maqedonisë” shkroi Gruevski.
als_Latn als_Latn als_Latn